Telephone

"Telephone" (בעברית: "טלפון") הוא הסינגל השני של זמרת הפופ האמריקאית ליידי גאגא מתוך המיני-אלבום השלישי שלה, The Fame Monster בשיתוף ביונסה. השיר יצא לאור ב-26 בינואר 2010 ונכתב על ידי גאגא יחד עם רודני ג'רקינס, לאשון דניאלס, לאזונאט פרנקלין, וביונסה, בהשראת הפחד שלה מלהחנק על הבמה כתוצאה של חוסר אוויר בזמן השירה. במקור, גאגא כתבה את השיר עבור הזמרת בריטני ספירס, שהקליטה בשבילו גרסה משלה אך בסופו של דבר בחרה שלא להוציאו. מבחינה מוזיקלית, "Telephone" הוא שיר דאנס-פופ וסינת'פופ. השיר קיבל ביקורות חיוביות מהמבקרים אשר לעיתים קרובות ציינו כי "Telephone" הוא השיר הטוב ביותר ב-The Fame Monster. בנוסף השיר היה מועמד לפרס גראמי בשנת 2011 בקטגוריית "שיתוף הפעולה הטוב ביותר עם שירה". השיר הגיע למקומות גבוהים ברחבי העולם שבהן נכנס לחמשת המובילים באוסטרליה, אוסטריה, ספרד, שווייץ ועוד, וכבש את מצעדי המדינות בפולין, הונגריה, ישראל, יוון, רוסיה, בריטניה, ועוד מדינות נוספות. בשנת 2010 השיר מכר כ-7.4 מיליון עותקים ברחבי העולם ועד היום הגיע לסכום של כ-9 מיליון ובכך נחשב ברשימת הסינגלים הנמכרים בכול הזמנים. הקליפ לשיר הוא המשך של השיר שלה משנת 2009, "Paparazzi", והוא נמשך כ-9:30 דקות. הוא מתחיל בכך שגאגא מגיעה לבית כלא ולאחר מכן משתחררת בערבות על ידי ביונסה והן נוסעות לדיינר שבו גאגא היא המלצרית וביונסה היא האורחת, וביחד הן מרעילות את כל האורחים במנות שהוגשו להם ורוקדות את כוריאוגרפיית השיר. בסוף הקליפ הן בורחות במהירות גבוהה מהמשטרה שרודפת אחריהן. הקליפ קיבל ביקורות חיוביות ואף הועמד לשלושה פרסי VMA ב-2010 כולל קטגוריית "וידאו השנה". בחודש ינואר 2015 בילבורד בחר בקליפ כטוב ביותר של חצי העשור. לזכרו של אלכסנדר מקווין, גאגא ביצעה את "Telephone" בטקס פרסי המוזיקה הבריטית בשילוב עם "Dance in the Dark". בנוסף למופע בטקס הפרסים, השיר נכלל גם במופע המחצית של הסופרבול LI ובכל סבבי ההופעות של גאגא לאחר צאתו, האחרון שבהם Joanne World Tour משנת 2017. "Telephone" נכתב במקור על ידי גאגא עבור אלבום האולפן השישי של הזמרת בריטני ספירס, Circus משנת 2008, אך ספירס דחתה אותו. בהמשך, הקליטה גאגא את השיר בשיתוף פעולה עם ביונסה עבור The Fame Monster. גאגא הגיבה על הנושא באומרה כי, "כתבתי אותו בשבילה (ספירס) לפני זמן רב והיא פשוט לא השתמשה בו לאלבום שלה. זה בסדר כי אני אוהבת את השיר ואני יכולה לבצע אותו עכשיו". גרסת הדמו של ספירס עבור השיר הודלפה במאי 2010. בנוסף, האורחת המקורית בו הייתה אמורה להיות ספירס, אך בסופו של דבר גאגא הפכה את ביונסה לסולנית המוצגת במקום. ההשראה העיקרית מאחורי השיר הייתה הפחד של גאגא מ-"מחנק" מכיוון שהיא חשה כי לעיתים רחוקות היא מוצאת זמן פשוט להשתחרר וליהנות. בראיון אמרה כי, ”פחד מחנק - משהו שיש לי או פחד שלעולם לא אהיה מסוגלת להנות... מפני שאני כל כך אוהבת את העבודה שלי, אני באמת מתקשה לצאת ולבלות... אני לא הולך למועדוני לילה ואתה לא רואה תמונות שלי נופלת ממועדון שיכורה. אני לא הולכת. - וזה מפני שכשאני בדרך כלל הולכת ואז, אתה יודע, ויסקי וחצי, ואני נאלצת לחזור לעבודה”. במאי 2011 אמרה גאגא כי "הקשר הרגשי שלה" עם השיר היה קשה. כשנשאלה אם זה מפני שהשיר נכתב במקור לבריטני ספירס, היא ענתה: "ובכן זה לא בדיוק מה שקרה, אבל אני לא רוצה להתעמק בזה. אני יכולה להתעמק בזה אם תפנה לזה, אוף... אבל בסופו של דבר התמהיל ותהליך סיום ההפקה הלחיץ אותי מאוד. אז כשאני אומרת שזה השיר הכי גרוע שלי זה לא קשור לשיר, רק הקשר הרגשי שלי אליו". השיר נכתב על ידי גאגא, רודני ג'רקינז, לשון דניאלס,‏ לאזונטה פרנקלין וביונסה והוא מבוצע כדואט בין גאגא לבין נואלס. נואלס מתחילה לשיר רק באמצע השיר, ובכל בית שלאחריו. השיר מתחיל כאשר גאגא שרה בקול חלש לקול נבל. על פי תווי השיר שפורסמו באתר MusicNotes.com, השיר הוא בעל משקל של ארבעה רבעים, ובעל מקצב של 120 ביטים לשנייה. על פי מילות השיר, גאגא נמצאת במועדון. בזמן שהותה שם, חברה ממשיך להתקשר אליה, אולם היא לא יכולה לענות, משום שהיא מחזיקה משקה ורוקדת. בסוף השיר, נשמע משיבון סלולרי. על פי סלנט מגזין, השיר מדבר גם על כך שגאגא מעדיפה לרקוד ברחבת הריקודים מאשר לענות לטלפון. על פי גאגא, הטלפון שמוזכר בשיר הוא אינו טלפון פיזי, אלא אדם שנמצא בראשה, ודוחק בה לעבוד קשה יותר. השיר זכה ביציאתו ביקורות חיוביות ממבקרי המוזיקה. מייקל האברד מהאתר MusicOMH אמר כי השיר היה "כנראה הדבר הטוב ביותר כאן (The Fame Monster)". הוא החמיא גם ל-"גשר המבריק" ולסיום השיר שבו השיחה עוברת לתא הקולי שלה. באתר פופג'ויסטיק נכתב: "זה מעט דומה לשירה של גוון סטפני "?What You Waiting For", מכיר את שירו של הזמר טימבלנד "The Way I Are", ועוד חמישים דברים אחרים. מבנה השיר מסעיר למדי." כותב הכתבה החמיא גם לשיתוף הפעולה בין ביונסה לבין גאגא, וכתב עליו שהוא "מבריק". באתר פופמאטראס נכתבה ביקורת חיובית על השיר, ונאמר בה כי: "שיתוף הפעולה מוכיח את עצמו כאחד מהשירים המסעירים ביותר שגאגא הוציאה". עוד הוסיפה הביקורת, כי השיר הופך לאחד השירים הבולטים במיני אלבום, The Fame Monster". במגזין הבילבורד ניתנה ביקורת חיובית לשיר בה נאמר כי, "בעוד השיר פורץ דרך קיר של צפצופים סלולריים וחוזר להפקה פשוטה, גאגא וביונסה השאירו את המאזין עם אפשרות אחת: להיכנע לרחבת הריקודים". במגזין הטיימס, נכתב כי: "כניסתה של ביונסה באמצע השיר לקולות רינגטונים של טלפונים, מוסיפה הרגשה של כאוס מוחלט". השיר דורג ברשימת 25 השירים הטובים ביותר של 2010 של רוב שפלד ממגזין הרולינג סטון. בשנת 2011 הוכנס השיר לחבילת "ליידי גאגא" לסדרת משחקי המגע "טאפ טאפ" (Tap Tap), יחד עם עוד חמישה משיריה: "Bad Romance, "Speechless", "Poker Face", "Alejandro", ו-"LoveGame". הווידאו קליפ לשיר צולם ב-28 בינואר 2010 על ידי הבמאי יונס אוקרלונד. הוא תוכנן להתפרסם בפברואר 2010, אך יציאתו נדחתה למרץ, חודש מאוחר יותר. הווידאו הוצג לראשונה ב-11 במרץ 2010 בערוץ E!‎ ובערוץ ה-VEVO הרשמי של גאגא. לקליפ יצא גם וידאו שמראה את הקליפ מצולם מאחורי הקלעים שקיבל מעל 15 וחצי מיליון צפיות עד היום. בטקס ה-VMA 2010, היה מועמד הקליפ בשלוש קטגוריות, "הכוריאוגרפיה הטובה ביותר", "וידאו השנה" ו"שיתוף הפעולה הטוב ביותר", כאשר זכה רק באחרון, ובאחרים הפסיד לטובת "Bad Romance", הסינגל הקודם של גאגא. הקליפ מהווה המשך לעלילת הקליפ לשיר Paparazzi של גאגא. בתחילת הקליפ מובלת גאגא לתא כלא. לאחר שיחת טלפון, יוצאת גאגא אל הרחוב ונפגשת עם ביונסה, והשתיים מתכננות את פשען הבא. הן נכנסות אל מסעדת "דיינר", מסעדה אמריקאית טיפוסית, שם פוגשת ביונסה את בן זוגה ומרעילה אותו, אך הוא לא מת. בסצנה אחרת, מכינה גאגא סנדוויצ'ים ושופכת עליהם רעל. אותם סנדוויצ'ים מרעילים את בן זוגה של ביונסה, שנחנק ומת, כמו גם את שאר הסועדים. לבסוף מדווח כתב חדשות על פעולותיהן של גאגא ושל ביונסה, כאשר באותו הזמן לבושות השתיים בבגדי לוויה אירופאים מסורתיים. הקליפ גרף מעל 415 מיליון צפיות בערוץ ה-YouTube הרשמי של גאגא, נכון לינואר 2022. לקליפ יצאה גם גרסה מצונזרת שלא כוללת מספר תכנים פרובוקטיביים של הקליפ. מבקרי מוזיקה רבים מארגונים וגופי תקשורת שונים הכלילו את השיר לסיכום השירים הטובים ביותר לשנת 2010. קרולין סולייואן ממגזין הגרדיאן דירגה את השיר במקום השלישי ברשימתה 5 הרצועות הטובות ביותר לשנת 2010. טום יואינג ממגזין הגרדיאן דירג את השיר במקום השני באותו רשימה. בסקר השנתי של "Pazz & Jop" השיר דורג במקום ה-16 בשנת 2010 ברשימת "השירים הטובים ביותר". במגזין הרולינג סטון רוב שפילד הניח את "Telephone" במקום השלישי ברשימת "25 הסינגלים המוצלחים של 2010", והוסיף כי השיר הוא "התמוטטות על רחבת הריקודים" ועל ביונסה שהיא "כוכב הפופ הכי לא משוגע בזמננו מנסה להעמיד פנים שהיא משוגעת כמו גאגא למשך מספר דקות". האתר פיצ'פורק שם את השיר במקום ה-55 ברשימת "טופ 100 השירים של 2010". באותה שנה "Telephone" נכלל גם ברשימות סוף השנה ב-"PopMatters" במקום ה-29 ברשימת שירי 2010 הטובים ביותר וב-"MTV News" במקום ה-10. ב-26 באפריל 2010 גארי טרוסט מהבילבורד הציב את השיר במיקום הרביעי ברשימת "עשרת שיתופי הפעולה הנשיים הטובים ביותר" בכול הזמנים עד לאותה תקופה. בשנת 2010, "Telephone" הועמד לקטגוריית "השיר האהוב" בטקס פרסי ניקלודיאון אוסטרליה אך לא זכה ובאותה קטגוריה בטקס פרסי בחירת הקהל ה-37. בשנה לאחר מכן היה מועמד לפרס גראמי בקטגוריית "שיתוף הפעולה בז'אנר הפופ הטובה ביותר" בטקס ה-53. הוא גם הוכתר כאחד השירים המבוצעים ביותר בטקס פרסי הפופ של ASCAP. ב-2011 בטקס פרסי ה-"BMI" השיר הצליח לזכות ב-2 פרסים שונים בקטגוריות, "הוצאת שיר השנה", "השיר המוערך ביותר". סך הכול גאגא זכתה ב-9 פרסים באותו ערב עם ההכתרה "כותבת השירים של השנה ב-BMI". בנוסף קיבלה 2 מועמדויות לטקס "Virgin Media Music Awards" בקטגוריות "השיר הטוב ביותר", ו"שיתוף הפעולה הטוב ביותר" שזכתה בו. בנובמבר 2009, בעקבות מכירות דיגיטליות חזקות, השיר באירלנד, באוסטרליה ובהממלכה המאוחדת, הופיע לראשונה במקומות ה-23, 29, ו-30 בהתאמה. השיר הופיע לראשונה במצעד הבילבורד הוט 100 בארצות הברית במקום ה-30 בתאריך ה-12 דצמבר 2009 בשל מכירות דיגיטליות. לאחר שבועות של שינוי במצעד, "Telephone" הגיע לשיאו במקום השלישי והפך לסינגל השישי ברצף שלה בעשרת המובילים במצעד. ב-27 בפברואר 2010 השיר הגיע למקום הראשון במצעד שירי הדאנס של בילבורד. ב-15 במרץ 2010, בילבורד הודיע כי השיר הגיע לפסגת מצעד שירי הפופ, ובכך הפכה גאגא לאמן היחיד בהיסטוריה שהכניס את ששת הסינגלים הראשונים שלו למקום הראשון. הוא גם היה לשיר השישי של ביונסה בפסגת המצעד. נכון לאפריל 2016, "Telepohne" מכר מעל 3,400,000 הורדות דיגיטליות בארצות הברית. באוסטרליה, השיר הגיע לשיאו במקום השלישי במצעד הסינגלים הרשמי, והוסמך כתואר פלטינה משולשת על ידי "איגוד תעשיית ההקלטות של אוסטרליה" (ARIA) עבור מכירות של 210,000 עותקים. בניו זילנד, השיר הופיע לראשונה במקום ה-31 והפך להופעת הבכורה הגבוהה ביותר באותו שבוע. בסופו של דבר הגיע לשיאו במקום השלישי במצעד. "Telephone" הגיע לראשונה במקום ה-14 במצעד קנדה הוט 100 ובשיאו טיפס לעוד כעשרה מקומות והגיע למקום השלישי. מה שהופך אותו לסינגל השלישי ברצף של גאגא במקום זה במדינה. בנוסף השיר קיבל תואר פלטינה משולשת על ידי "איגוד תעשיית ההקלטות של קנדה" (CRIA) עבור מכירות של מעל 240,000 הורדות דיגיטליות. בהממלכה המאוחדת, "Telephone" הגיע למקום ה-12 ביציאתו במצעד הסינגלים הבריטי ב-14 במרץ 2010. הוא טיפס למקום הראשון במצעד בשבוע שלאחר מכן, והיה הרביעי של גאגא והחמישי של ביונסה בפסגת המצעד. הוא מכר כ-720,500 עותקים במדינה החל מחודש ספטמבר 2016, וקיבל תואר פלטינה על ידי "איגוד תעשיית ההקלטות של בריטניה". "Telephone" הוא הסינגל השלישי הנמכר ביותר בבריטניה לעשור ה-2010. באירלנד, השיר הופיע לראשונה במקום ה-26 ועלה לשני לפני שהגיע בשבועו השלישי למקום הראשון. "Telephone" הגיע בשוודיה למקום ה-32 במצעד הסינגלים השוודי, ולעשרת המובילים במקום השלישי בהונגריה. הוא מכר כ-7.4 מיליון עותקים ברחבי העולם בשנת 2010, ועד היום מעל ל-14 מיליון ובכך, הוא הסינגל השלישי של גאגא שנכנס לרשימת הסינגלים הנמכרים בכול הזמנים. מידע על היצירה "Telephone" באתר מיוזיק בריינז מידע על הסינגל "Telephone" באתר מיוזיק בריינז מידע על היצירה "Telephone" באתר Discogs מילות השיר "Telephone" באתר Genius סרטון השיר "Telephone" באתר יוטיוב עינב שיף‏, ליידי גאגא וביונסה תלמה ולואיז, באתר וואלה, 12 במרץ 2010 לירוי שופן‏, שימו את עצמכם על רטט, באתר וואלה, 14 במרץ 2010 דפנה לוסטיג‏, מקום לדאגאגא, באתר וואלה, 22 במרץ 2010 20 Hit Songs Meant For Other Singers, Billboard (באנגלית) New Lady Gaga, 'Telephone': Stream it here, EW.com (באנגלית) Britney Spears snubbed Lady Gaga, web.archive.org, ‏2009-11-29 Popjustice: 100% Solid Pop Music • Popjustice, Popjustice (באנגלית אמריקאית) Telephone - Lady Gaga Digital Sheet Music, באתר MusicNotes.com SAL CINQUEMANI, ‏Lady Gaga - The Fame Monster, באתר סלנט מגזין, 18 בנובמבר 2009 Jocelyn Vena, ‏Lady Gaga Explains Inspiration Behind Beyonce Collabo, 'Telephone', באתר MTV, ‏25 בנובמבר 2009 musicOMH blog: Lady Gaga: The Fame Monster, track-by-track, web.archive.org, ‏2009-11-24 Lady Gaga's 'Fame Monster' - it's a proper album (and a very good one at that), באתר Popjustice, ‏26 באוקטובר 2009 Evan Sawdey, ‏Lady Gaga: The Fame Monster, באתר PopMatters, ‏23 בנובמבר 2009 Melanie Bertoldi, ‏Lady Gaga featuring Beyonce, "Telephone", באתר הבילבורד, 2010 Sarah Hajibagheri, ‏Lady GaGa: The Fame Monster, הטיימס, 21 בנובמבר 2009 Rob Sheffield's Top 25 Singles of the 2010, באתר הרולינג סטון Lady Gaga gets on the Telephone for new music video, באתר Metro, ‏18 בפברואר 2010 Jocelyn Vena, ‏Lady Gaga's 'Telephone' Video To Premiere Thursday Night, באתר MTV, ‏7 במרץ 2010 LadyGagaVEVO (2010-03-16), Lady Gaga - Telephone (Behind the Scenes) ft. Beyoncé, נבדק ב-2017-08-24 Monica Herrera, ‏Lady Gaga Earns Record 13 MTV VMA Nominations, Eminem Nabs Eight, באתר הבילבורד, 3 באוגוסט 2010 LadyGagaVEVO (2010-03-15), Lady Gaga - Telephone ft. Beyoncé, נבדק ב-2017-08-24 LadyGagaVEVO (2010-03-11), Lady Gaga - Telephone ft. Beyoncé, נבדק ב-2017-08-24 guardian.co.uk/music (2010-12-11). "Albums of 2010: How Guardian music critics voted". The Guardian (באנגלית בריטית). ISSN 0261-3077. נבדק ב-2023-03-25. "Hear 2010's Top 25 Singles". Rolling Stone. נבדק ב-2018-01-12. The Top 100 Tracks of 2010 | Pitchfork, pitchfork.com (באנגלית) "Lady Gaga's 'Telephone' Is MTV News' #10 Song Of 2010". MTV News (באנגלית). נבדק ב-2018-01-12. "10 All-Female Hit Collaborations". Billboard. נבדק ב-2018-01-12. "Kids' Choice Awards: 2010 Nominees". TV Tonight (בAustralian English). 2010-08-15. נבדק ב-2018-01-12. PCA Winners | People's Choice, peopleschoice.com (באנגלית) Nominations list for the 53rd annual Grammy awards - USATODAY.com, usatoday30.usatoday.com "Most Performed Songs". www.ascap.com. נבדק ב-2018-01-12. "Lady Gaga, Jason Derulo, JR Rotem Win Songwriters of the Year Award at BMI's Pop Music Awards". Billboard (באנגלית). נבדק ב-2018-01-12. "David Foster Named BMI Icon at 59th Annual BMI Pop Music Awards". BMI.com (באנגלית). 2011-05-18. נבדק ב-2018-01-12. "Lady Gaga, Christina Aguilera Win Virgin Media Music Awards". MTV News (באנגלית). נבדק ב-2018-01-12. Telephone by Lady GaGa and Beyoncé - Music Charts, acharts.co (באנגלית) "Rihanna Remains Atop Hot 100". Billboard. נבדק ב-2017-10-28. "Dance Songs: Top Dance Music Chart". Billboard. נבדק ב-2017-10-28. "Lady Gaga, Beyonce Match Mariah's Record". Billboard. נבדק ב-2017-10-28. "Ask Billboard: Lady Gaga's Sales & What's the Longest Streak for Americans Atop the Hot 100?". Billboard. נבדק ב-2017-10-28. Steffen Hung, australian-charts.com - Australian charts portal, www.australian-charts.com http://www.aria.com.au/pages/httpwww.aria.com.auSINGLEaccreds2011.htm, www.aria.com.au (באנגלית) RIANZ, ‏2009-03-09 Steffen Hung, charts.org.nz - New Zealand charts portal, www.charts.org.nz "Lady Gaga". Billboard. נבדק ב-2017-10-28. "Gold/Platinum - Music Canada". Music Canada (באנגלית אמריקאית). נבדק ב-2017-10-28. Official Charts Company, www.officialcharts.com (באנגלית) "Lady Gaga's Official Top 20 biggest songs in the UK revealed" (באנגלית). נבדק ב-2017-10-28. "Official Top 40 Biggest Vinyl Singles and Albums of the decade so far" (באנגלית). נבדק ב-2017-10-28. GFK Chart-Track, www.chart-track.co.uk (באנגלית) (ארכיון) Steffen Hung, swedishcharts.com - Swedish Charts Portal, www.swedishcharts.com lightmedia.hu, Single (track) Top 40 lista - Hivatalos magyar slágerlisták, zene.slagerlistak.hu Vampires Don't Suck at Teen Choice Awards (Neither Do Justin Bieber, Sandra Bullock or the Kardashians), E! Online, ‏2010-08-09 ROTY.tv - You Do Movies - Home, web.archive.org, ‏2011-10-02 – Helt galet, Aftonbladet (בשוודית) David Knox, Kids' Choice Awards: 2010 Nominees | TV Tonight, https://tvtonight.com.au/ (ב־Australian English) 2010 MuchMusic Video Awards | awards, web.archive.org, ‏2010-06-28 MTV VMAs 2010: Winners List, www.gigwise.com Jocelyn Vena, Lady Gaga, Christina Aguilera Win Virgin Media Music Awards, MTV News (באנגלית) UK Music Video Awards 2010: here are the nominations! | Promo News, web.archive.org, ‏2015-07-21 Rihanna and Lady Gaga Lead 2010 MTV Video Play Awards ::MTV News ::antiMusic.com, www.antimusic.com 11 Things You Never Knew About Lady Gaga, More (באנגלית אמריקאית) Transmisión en vivo de Premios Telehit 2010 - Musik is Life, web.archive.org, ‏2010-11-18 ASCAP 2011 Pop Awards: Most Performed Songs, web.archive.org, ‏2014-11-09 香港電台新聞稿 Press Release, app3.rthk.hk (באנגלית) Mia Skäringer prisad på gaygala, Aftonbladet (בשוודית) David Foster Named BMI Icon at 59th Annual BMI Pop Music Awards, BMI.com, ‏2011-05-18 (באנגלית) NRJ Music Awards 2011, web.archive.org, ‏2015-12-22 2011 Billboard Music Awards Winners List, Billboard (באנגלית) Facebook, Twitter, Show more sharing options, Facebook, Twitter, Grammy Awards 2011: Winners and nominees for 53rd Grammy Awards, Los Angeles Times, ‏2014-03-12 (באנגלית אמריקאית) WMC - 34th Annual International Dance Music Awards, WMC · Winter Music Conference (באנגלית אמריקאית) MYX Music Awards 2011 Winners - MYX | YOUR CHOICE. YOUR MUSIC., web.archive.org, ‏2015-07-21 People's Choice Awards 2011 Nominees - PeoplesChoice.com, web.archive.org, ‏2011-07-15 Natasha Inc, 毎年恒例スペシャ「MVA」ノミネート70作品が明らかに, 音楽ナタリー (ביפנית) מידע על Telephone, באתר המצעד האוסטרי, ארכיון מידע על Telephone, באתר המצעד האיטלקי, ארכיון מידע על Telephone, באתר המצעד הגרמני מידע על Telephone, באתר מצעד דנמרק מידע על Telephone, באתר המצעד הנורווגי מידע על Telephone, באתר המצעד של ניו זילנד מידע על Telephone, באתר המצעד הספרדי מידע על Telephone, באתר המצעד הפיני מידע על Telephone, באתר המצעד הצרפתי, ארכיון מידע על Telephone, באתר המצעד השוודי 12 huge female pop collaborations on the Official Chart, www.officialcharts.com (באנגלית) Ask Billboard: Lady Gaga's Career Sales & Streams; Ariana Grande Takes '7' to 1, Billboard (באנגלית) WebCite query result, www.webcitation.org